葉應乾

葉應乾（），字際清，號石南，直隸武清衛軍籍，浙江寧波府慈谿縣人，明朝政治人物。

 生平 
嘉靖十九年（1540年）庚子科順天鄉試第一百二十名舉人，二十六年（1547年）中式丁未科會試第一百八十四名，三甲第一百五十一名進士。吏部觀政，授高安縣知縣，升南京刑部主事，三十四年冬升南京兵部车驾司署郎中，三十五年丙辰丁父憂，降两淮运判，升揚州府同知、南昌府知府，升四川按察司副使、兵備建昌《浙江通志》：叶应乾《两浙名贤录》字际清，慈溪人。嘉靖进士，授高安县，累迁四川按察副使、备兵建昌。建昌居邛僰间，地险恶，六卫卫长戎政久不修，应乾登坛下令，比什伍而训练之，悬赏格以励勇者，于是人人超距就节制。会土酋安忠死，忠妻鳳氏自请袭官，而从弟信谋攘之，遂横决自恣，月朔以戎服见，拥甲士自随。应乾使人阴布部兵于外，而令材官有力者尾之入，应乾临陛立呼信跪堂下，数以诸不法事，叱令缚之，信慑不敢出气，遂就缚，而甲士在外者见所布部兵按剑立如堵墙，皆奉首窜。即檄鳳氏兵击其馀党，歼巨酋三百人，境内始定。而滇南鳳继祖乱，应乾计继祖聚于会川，会川者建昌所属卫也，先遣兵守金沙江以扼继祖之至己躬，而继祖果以万衆渡金沙，遂合滇师夹击之，应乾擐甲胄，冒矢石，为将士先，遂破其军，继祖以只身逃匿山中，不敢出向。鳳氏故德应乾，而其母为继祖所害，每欲复仇，应乾知之，密召鳳氏至，授以方略，使图之，鳳氏使间其所亲者为内应，而自以兵蹙之，遂斩继祖，事平，当论功而被劾落职归。。

 家族 
曾祖葉蕃，七品散官；祖父葉一模，贈衛經歷；父葉允揚，州同知。母魏氏（封孺人）。嚴侍下。兄葉應春、葉應時（知州）、葉應期、葉應充、葉應璧（監生）、葉應前（衛經歷）、葉應魁、葉應翼，弟葉應箕、葉應斗。子世泰、世壮。

參考文獻

延伸閱讀

Y
Category:武清人
Category:軍籍進士
Category:明朝高安縣知縣
Category:明朝揚州府同知
Category:明朝四川按察司副使
Category:南京刑部主事
Category:明朝兵部郎中
Category:明朝南昌府知府